www.HoundDawgs.org
Er vi klar? Er alt okay?
Vis det en gang til. - Okay.
Okay. Fortæl mig historien. - Okay.
Før jeg blev født, mens jeg lå i min mors mave, -
- fortalte min far altid en tappa, en pashtunsk historie.
Hvis man kigger på et kort over verden, -
- kan man ovre mod øst finde et land, der hedder Afghanistan.
For længe siden var det i krig med et andet land, der hedder England.
Det afghanske folk var ved at miste håbet.
Og en teenager så de kæmpende flygte.
Hun tog op til bjerget.
Hun lod sin stemme gjalde ud.
Det betyder helt enkelt:
Det er bedre at leve én dag som løve -
- end at leve som slave i hundrede år.
Hun indgød det afghanske folk mod.
Hun førte hæren til en stor sejr.
Men hun blev skudt, -
- og hun døde på slagmarken.
Hun hed Malalai.
Da jeg lå i koma, havde jeg nogle frygtelige mareridt.
Og jeg troede, jeg var død.
Hun er stadig i kritisk tilstand.
En 15 -årig pige blev skudt for at yde modstand mod Taleban.
Malala ligger stadig på intensivafdelingen.
Hun blev skudt i hovedet af Taleban -
- for at vove at mene, at piger bør gå i skole.
Nu venter millioner af mennesker på at finde ud af, -
- om hun dør for sin sag.
Da jeg åbnede mine øjne, -
- vidste jeg ikke, hvor jeg var.
Jeg indså, at jeg ikke var i mit eget land.
Og jeg tænkte: "Ingen ved, hvad jeg hedder."
Jeg så sygeplejersker og læger.
Da hun vågnede, var hendes første spørgsmål:
"Hvor er min far?"
Vi tænkte på, hvad Malala mon tænkte på.
"Jeg var et barn. I skulle have stoppet mig."
"Det, der er sket mig, er jeres skyld."
Det er en ære for mig igen at tale...
Kom, Malala. Kom. Hvorfor kommer du ikke?
Jeg kan ikke finde mine sko.
Det er okay.
Lav nu ikke te sådan der, far.
Hvordan?
Jeg kan ikke lide den sådan.
Smag den nu bare.
Atal Khan Yousafzai, du skal spise morgenmad nu.
Det er min mindste lillebror.
Han er en rigtig god dreng. Han er fuld af energi.
Han kan finde på at sige, at nu vil han spille golf eller...
Ham her er den mest dovne.
Prøv at se et førstehåndsindtryk, han gør.
En, to, tre, nu.
Han hedder Khushal Khan Yousafzai, og...
...han er en okay dreng.
Vent, vent, vent. - Du må ikke bruge to hænder.
Det der er Malala Yousafzai. Hun er verdens mest uopdragne pige.
En, to, tre, nu.
Det er snyd. - Kom nu.
Nej!
Khushal.
Mand dig nu op.
Folk tror, hun er god af natur, og at hun forsvarer menneskerettighederne.
Men det passer ikke.
Herhjemme er hun voldelig. - Jeg er ikke voldelig!
Jeg vil gerne bede min bror om -
- ikke at sige noget slemt om mig. Han bør kun rose mig.
Jeg leger med dem og skændes med dem.
Nogle gange er jeg lidt uartig, men det er okay.
Det har jeg lov til at være.
Hun er en lille smule uartig. Så meget her. - Hvad gør hun da?
Hun slår mig, hver gang hun ser mig. Når jeg kommer hjem fra skole.
Når min bror skændes med mig, så kommer du og redder mig.
Når jeg går ind på dit værelse, så slår du mig.
Det er ret forvirrende.
Du redder mig først, og så slår du mig.
Han siger, at jeg slår Khushal og beskytter Atal, -
- men så slår jeg ham inde på mit eget værelse.
Hun slår mig... - Hun gør det af kærlighed.
Det er ren kærlighed. - Nej, det er ikke kærlighed.
Det er tegn på kærlighed. Det er tegn på...
På, hvor højt jeg elsker dig. - Medfølelse.
På, hvor sød jeg synes, du er. Det er derfor, du får en lussing.
Gør det ondt hernede, når du griner?
Nej. - Nej. Okay.
Her strammer det lidt. Lige her.
Sig "speciel". - Speciel.
Sig "føl". - Føl.
"Freddy". - Freddy.
Og det gør ikke ondt, når man gør sådan her?
Det føles lidt stramt her.
Nerven stimulerer vist ikke den her muskel, hvad?
Det bliver nok ikke bedre. Der var skaderne for slemme.
Jeg ved ikke, hvor stemmen kommer fra.
Det er okay. Kig derhen.
Da jeg var i Pakistan, var det som en helt anden verden.
Her har jeg kun været i et år.
Jeg forstår ikke det her nye samfund og de nye regler.
Åh nej, en hund!
Undskyld, Malala.
Er du okay? - Ja.
Jeg vil gerne have, folk lærer noget af det, jeg har oplevet. Af min historie.
De vil gerne have dig alene, så kig derhen og derhen.
Så programmet hedder "The Daily Show"?
Rart at se dig. - I lige måde.
Ligeud.
Dronningen af England har inviteret dig ind i sit palads.
Med alle de optrædener, kan du så have et normalt liv?
Tag en dyb indånding og slap af i hænderne.
Kig til den side.
Nej, du er dygtig. Meget dygtig.
Hvilket kamera er det nu? - Tja... Jeg er færdig.
Vi kunne ikke tage på markedet. Vi måtte ikke gå i skole.
Det er derfor, jeg sagde fra. Fordi jeg tror på ligestilling.
Jeg mener ikke, der er forskel på mænd og kvinder.
Jeg mener endda, at kvinder er stærkere end mænd.
Hvad?
Du må lære mig, hvordan man bruger Twitter.
Det er dit næste tweet.
Men du fandt det jo ikke. - Jo, jeg har det.
Vil du skrive noget til det?
Nej, det er okay. Det forklarer sig selv.
Bare send et link til alle sammen. - Lad mig se din Facebook -profil.
Hvorfor kan jeg ikke finde ud af at tweete? Det er altså noget skidt.
Så er den sendt. - Er den det?
Far, kig ned.
Da hun var meget lille, havde vi tit besøg af venner.
Vi talte om politik. Vi talte om menneskerettigheder.
Og hun sad der sammen med os.
Da jeg var lille, sad jeg tit og lyttede til ham.
Hvad han sagde. Hvordan han talte.
Vi blev afhængige af hinanden.
Som én sjæl i to kroppe.
Hvem ville du have været, hvis du bare var en almindelig pige fra Swat -dalen?
Hvis jeg var en almindelig pige i Swat -dalen...
Jeg er en almindelig pige.
Men hvis jeg havde en almindelig far og mor -
- og en konservativ familie, -
- så ville jeg have to børn nu.
Det ville have været min fremtid.
Du ville have set Malala sidde der med sine to børn.
Du opkaldte hende efter en pige, som lod sin stemme blive hørt, -
- og som blev slået ihjel for det.
Det er næsten, som om du sagde:
"Hun skal være anderledes. Hun skal være aktivist i udlandet.
Hun skal være anderledes end de andre kvinder i Swat og Pakistan."
Det er rigtigt.
Det var meget tidligt om morgenen.
Der, hvor natten svinder og morgendagen kommer.
En pige, hvis mor hjalp min kone med at føde, kom hen til mig.
Hun sagde: "Et barn er kommet til dit hjem."
Vi var knyttet til hinanden, fra det øjeblik jeg så hende.
Et par dage senere kom min fætter med vores stamtræ.
Det gik 300 år tilbage.
Der var ikke opført nogen kvinder i det. Der var kun mænd.
Jeg tog pennen, trak en streg -
- og skrev "Malala".
Malala, tak, fordi du vil tale med os. - Selv tak.
Taleban har udtalt, at vender du tilbage til Pakistan, så dræber de dig.
Hvordan har du det med den slags trusler?
På etårsdagen for angrebet mod Malala -
- har Taleban udsendt nye trusler mod hende.
Malala har tit sagt, at hun gerne vil tilbage til Pakistan -
- på trods af dødstruslerne.
Kuglen ramte Malalas pande -
- og knuste hendes kranium.
Knoglefragmenter blev drevet ind i hendes hjerne.
Kuglen ødelagde både hendes trommehinde og knoglerne i mellemøret.
Min far spurgte, om jeg havde tilgivet dem.
Du har aldrig været vred over det? - Nej.
Ikke engang en vrede på størrelse med et atom eller en atomkerne -
- eller måske en proton eller en kvark.
Aldrig vred? - Aldrig.
Islam lærer os medmenneskelighed, -
- ligestilling, tilgivelse.
Det betyder ikke noget, at den venstre side af mit ansigt ikke fungerer, -
- eller at jeg ikke rigtigt kan blinke med det her øje.
Det betyder ikke noget, at jeg ikke kan smile ordentligt.
Det betyder ikke noget, at jeg ikke kan høre på det her øre.
Jeg kan ikke høre.
Da Taleban kom til Swat, troede alle, de var gode mennesker.
MINGORA, SWAT -DALEN 2007
Enhver indsigelse vil forlade dit sind.
Og ethvert spørgsmål vil blive besvaret.
Mullahen var meget charmerende.
Han var populær i området.
Alle talte om ham. Alle diskuterede hans virke.
Må Gud få din sorg og stress til at forsvinde.
Må Gud give dig ære og respekt, -
- sågar også til dine børn.
Han blev kaldt Radio Mullah.
Hver dag forkyndte han i radioen.
Man kunne høre det overalt i byen.
Den mest populære del af hans program blev sendt hver aften.
Da læste han folks navne op.
Folk kunne godt lide at høre, hvem af deres naboer der havde syndet.
Er du glad, mor?
Jeg kan godt lide at bo her.
Men det er nu ikke som derhjemme.
Jeg savner Swat.
En dag stod jeg ved vinduet og kiggede op på månen, -
- og jeg græd som pisket.
Jeg fortalte månen, at den var det eneste, som var det samme.
Alt andet var anderledes.
Vi boede kun 150 kilometer fra vores hovedstad, Islamabad.
Men der lå et enormt bjergpas imellem.
At vi var isolerede, betød, at vi for en tid boede i et paradis.
Vi havde et normalt, lykkeligt liv.
Jeg kunne være ude på gaden og lege med mine venner.
Vi legede gemmeleg og løb rundt.
Jeg savner de beskidte gader.
Jeg savner floden.
Jeg savner mine venner.
Det er svært at gå på den nye skole.
For at være helt ærlig, -
- så er jeg ikke helt tilpas, når folk kan se mine ben.
Så min kjole er længere end de fleste andre pigers.
Og mit liv er ret anderledes end deres.
De fleste af dem har kærester.
Og de fleste af dem har slået op med en og fundet en anden.
Det er svært at fortælle piger om, hvem jeg i virkeligheden er.
Jeg ved ikke, om de vil kunne lide mig. Om de vil være interesseret i mig.
I Kenya er der mange piger, som ikke kan komme i skole.
Skolen er fra niende klasse og op.
Niende? Og til hvilket klassetrin?
Til og med gymnasiet.
Men det er en ny skole, så vi har kun niende klasse og 1.g nu.
Jeg blev født i et land, der hedder Pakistan.
Jeg blev født i Swat -dalen.
Der bor over 180 millioner mennesker der.
De fleste af dem er unge mennesker.
Hvem vil gerne være læge?
Det vil du gerne.
Hvilke afgrøder har I?
Det er mest hvede.
Dernæst ris.
Og så majs.
Hvem vil læse historie?
Fint.
Det højeste bjerg?
Det hedder K2.
Den længste flod?
Den løber gennem dalene her og ned, ned, ned og igennem Sindh.
Hvad vil du gerne være?
Jeg vil gerne være advokat.
På den her side? - Ja.
De piger, hvis mor eller far har en uddannelse, ræk hånden op.
Jeg elskede uddannelse. Jeg elskede at være lærer.
SKOLE
Jeg grundlagde min egen skole.
Jeg havde kun 150 dollar.
Vi lejede en lille bygning.
Jeg var pedel.
Jeg var skoleleder.
Jeg var rektor.
Den allerførste skoledag stod jeg og reciterede nationalhymnen.
Der var tre elever, og det var begyndelsen.
Jeg gik i skole hele dagen.
Jeg elskede at høre på læreren.
Og jeg elskede, at eleverne lyttede koncentreret til lærerens ord.
At være sammen med andre piger og med lærere.
På en måde lærte jeg mine elever at gøre oprør mod traditioner og vaner.
Hvordan de skulle lade deres stemme blive hørt.
Jeg kunne ikke engang tale helt rent, men...
...på mit eget sprog underviste jeg i de tomme klasselokaler.
Jeg hørte hjemme i skolen.
Moniba var her, og jeg sad ved siden af hende.
Jeg sad her.
Og Shazia sad her, og Kainat sad her.
Talebaneren kom her, -
- og jeg var meget tæt på ham.
Og så spurgte han: "Hvem af jer er Malala?"
Det her er let.
Husk symbolerne og tallene.
Mener du tegnene her i midten?
Ja, og husk også tallet.
Vælg et af de her kort, og husk på det.
Du skal tage kortet, okay?
Så er der trylleri.
Det her er det kort, du valgte.
Hvordan gjorde du det?
De næste to kugler ramte Shazia og Kainat.
Hvor blev du ramt?
I højre arm. Her.
Her gik kuglen ind, og her kom den ud.
Shazia blev ramt to gange.
Og så i skulderen.
Kuglen, der ramte hende i den venstre skulder, ramte også Kainat.
Én kugle ramte dem begge to.
Og én kugle gik gennem Shazias hånd.
Ingen anden religion giver kvinder flere rettigheder. Fjerde sura -
- handler kun om kvinder.
En mor har rettigheder, en søster har rettigheder, en datter har rettigheder.
Mullah Fazlullah er måske den første i vores historie, -
- som har talt direkte til kvinderne i Swat.
Han talte pashto, -
- og han talte til folk på deres eget sprog.
Nogle gange sagde han: "Gå udenfor, mænd. Nu taler jeg til kvinderne."
Først sagde han gode ting i radioen.
At vores land skulle være islamisk, -
- og at alt skulle foregå i overensstemmelse med Koranen.
Det var vi ret glade for.
Den almægtiges bog -
- er ikke som andre bøger.
Han talte fortroligt til dem.
Han talte direkte til kvinder om sager, der berørte dem.
Kære søstre, lad jer ikke narre af overtro.
Kvinderne er jo analfabeter.
De kan ikke få information andetsteds.
Når alle andre vinduer er lukket, -
- og det eneste vindue ind til deres sind tilhører Fazlullah, -
- så vil han jo have en indvirkning på dem.
Som mange kvinder fra Swat plejede min mor at dække sit ansigt.
Ikke af religiøse årsager, men sådan gjorde man.
Her i Storbritannien dækker hun ikke sit ansigt.
Hun dækker kun sit hår.
Er mit hår dækket?
Ja, det er det.
CENTRALMOSKEEN I BIRMINGHAM
Nogle gange siger hun: "Giv ikke mænd hånden."
"Kig ned. Du må ikke se lige på mænd. Det er skammeligt."
Jeg sagde: "Hvis mænd må se på mig, hvorfor må jeg så ikke se på dem?"
Hun har mange gange sagt:
"Dæk dit ansigt til, for ellers tror folk, du ikke er en pæn pige."
Men at dække mit ansigt til -
- fik mig til at føle, at jeg skjulte min identitet. Hvem jeg var.
Hvilken vej er det?
Det ved jeg ikke. Alle husene ser ens ud her.
Jeg tror, hun ikke er uafhængig eller fri, -
- fordi hun ingen uddannelse har.
Hvad går de gule sedler ud på? - Jeg vil forøge mit ordforråd.
Nu lever jeg jo i det engelske samfund, og jeg vil gerne have et godt ordforråd.
Hvorfor står der "klatretyv"?
Fordi jeg ved, hvad en tyv er, men jeg kendte ikke ordet "klatre".
Så jeg har skrevet: "Klatretyv: en tyv, som kommer ind i en bygning -
- ved at klatre op til en overetage."
Det er ret svært med skolen. Det er svært at finde rundt.
Der er blå trapper, røde trapper, grønne trapper.
Det er godt, de har forskellige farver, for ellers ville jeg fare vild.
VERDENS 100 MEST INDFLYDELSESRIGE MENNESKER
Hun laver lektier hele dagen.
Fra klokken fem til klokken 23 eller 01 laver hun lektier.
Hvorfor det? - Det ved jeg ikke.
Jeg giver dig hermed en æres -kandidatgrad.
Jeg tror, hun er afhængig af bøger. Mere ved jeg ikke.
Det er et frygteligt problem at have. - Ja. Nej, egentlig ikke.
DEN INTERNATIONALE BØRNEFREDSPRIS
I Swat var jeg den dygtigste pige i klassen.
Jeg fik gode karakterer og opførte mig pænt.
Sød ved lærerne, intelligent.
Her er det hårdt. Det er rigtig svært.
Det er helt anderledes her.
Her er jeg slet ikke klog.
Hun svarer ikke på spørgsmål her til morgen.
Selv om hun er en meget indflydelsesrig person, skal hun stadig til eksamen.
Nogle mennesker tænker måske: "Malala er så heldig. Nu møder hun -
- Hillary Clinton. Hun møder Bono. Hun møder rockstjerner."
Men jeg skal også lave lektier.
Rockstjerner har ikke lektier for.
Rockstjerner er heldige.
Da jeg sagde til skolen, at jeg ville være væk i en uge, -
- så gav lærerne mig ekstra lektier for.
Skal jeg vise dig mine prøver, og hvor mange anmærkninger jeg får?
Ja.
Det er ret pinligt.
Her er min biologiprøve. Jeg fik 73 % rigtige.
Jeg klarede mig godt i starten, hvor det handlede om hormoner.
Jeg hedder Malala.
Passer det, at da du talte med præsident Obama, -
- så talte du om din bekymring for, at drone -angreb øger terrorisme?
Ja da.
Fordi jeg ikke var der i den time, fik jeg kun 1 % i det her spørgsmål.
Det her er desværre fysik.
Hvad fik du? - Jeg fik 61 % rigtige.
Hvad laver pigerne, hvis de ikke går i skole?
De vasker op.
De køber ind.
Det ved jeg ikke rigtigt. De vasker op og gør ting.
Hvad er der galt med det?
Det ved jeg ikke, men det er slemt.
Min mor var meget smuk.
Grønne øjne, rødbrunt hår, lys hud.
Da hun var fem, meldte min morfar hende ind i skolen.
Hun var den eneste pige i sin klasse.
Hun indså, at alle hendes kusiner ikke gik i skole.
De legede ude i markerne.
Dengang fik man, hvis man solgte noget, -
- enten korn eller mel for det.
Hun fik slik.
Ingen spurgte hende, hvor hendes bøger var.
"Hvorfor er du ikke i skole?"
Det var slutningen på hendes uddannelse.
Vi har instrueret musikbutikkerne og videoforretningerne i, -
- at de ikke må sælge vulgære billeder, musik og cd'er.
De tog fra by til by.
De lavede bunker af computere, tv -apparater og cd'er -
- og brændte dem af.
Vi er ikke imod fremskridt. Vi er imod skamløshed og det vulgære.
Røgen steg helt op til skyerne.
De ville ikke have, vi så tv.
Hvis de fandt ud af, man havde gjort det, så tvang de sig ind i dit hjem -
- og tog dit tv og brændte det.
Vil du være sød at lægge bananen på tallerkenen?
På tallerkenen? - Ja.
Vær sød at samle tallet ti op.
Er din mor glad her?
Jeg tror ikke, hun er særlig glad, for hun har ikke nogen venner her.
Hun kan ikke sproget særlig godt.
Men jeg tror, hun vænner sig til det.
Min mor er verdens bedste mor.
Måske har du et særligt forhold til hende.
Ja, hun elsker mig. Jeg er hendes yndling. Ja. Jeg er hendes yndling.
Ikke Malala?
Kvart over... syv. - Ja.
Jeg så hende første gang, da hun var 14.
Jeg havde mørk hud, -
- så jeg var ikke så glad for mit udseende.
Jeg mente ikke, jeg så godt ud.
Jeg besad ingen skønhed. Hun havde ingen uddannelse.
Hun så sig selv fuldendt i mig, og jeg så mig selv fuldendt i hende.
Er kærlighedsægteskaber usædvanlige?
Kærlighedsægteskaber i USA og i Pakistan er to meget forskellige ting.
Man kan ikke gå på date. Der er ingen romantiske møder.
Man ser kun hinanden, -
- og det næste skridt er ikke at gå på date eller mødes.
Det næste skridt er at sige til ens far eller mor, at man gerne vil have hende pigen.
Islam har givet os ret til at forsvare os selv.
Enhver betjent eller soldat, der angriber en muslim, er vantro.
Helt i begyndelsen advokerede Fazlullah ikke for vold, -
- men blev mere og mere magtfuld.
Jeg søger visdom og den rette sti.
Som muslim er det min pligt -
- at videregive min viden til andre i Guds navn.
De begyndte med at dræbe politifolk og sprænge politistationer.
Taleban er en lille gruppe mennesker.
De tror, at Gud er et lillebitte, konservativt væsen.
Men for os er Gud ikke så lille.
Gud har sendt os til denne verden for at se, hvordan vi vil leve.
Vælger vi at gøre noget godt eller noget slemt?
Jeg hedder Shettima Harouna.
Min datter hedder Margaret Shettima.
Min datter er 17 år gammel. Hun hedder Sarah Samwell.
Min datter hedder Aisha. Hun er 17 år gammel.
Jeg vil ikke sige min datters navn, for hver gang jeg gør det, -
- bryder jeg grædende sammen.
Der er gået 100 dage, siden Boko Haram bortførte over 200 piger.
Bortførelsen af de nigerianske skolepiger fylder fortsat de internationale medier.
I tre måneder har forældrene tryglet om, at deres døtre får lov til at komme hjem.
Nu håber de, en teenagers stemme vil gøre en forskel.
Jeg er stadig 17 år gammel. Jeg er stadig teenager.
Hvad skal jeg gøre? Hvad kan jeg hjælpe med?
Malala Yousafzai har sluttet sig til arbejdet med at finde de forsvundne skolepiger.
Nu ankommer den tiltrængte hjælp i form af 17 -årige Malala Yousafzai.
Hun har hele verdens opmærksomhed.
Præsident Jonathan havde ikke regnet med, at Malala ville være så hård.
Jeg spurgte præsidenten om, hvilke løfter han ville give.
Jeg mødtes med ham i dag og sagde:
"De er folkevalgt præsident. De må leve op til det ansvar.
Og det er Deres ansvar at lytte til Deres folk."
MALALAS BØN: BEFRI MINE SØSTRE
Det er svært at få noget gennemført.
Man prøver, men alt for tit lykkes det ikke.
Men man må kæmpe videre og aldrig give op.
Zafar al -Mulk.
Ahmad Sher Khan.
Paidur Khan og hans sønner.
Abdul Qahar Khan.
Hvis nogen åbent talte Taleban imod, -
- så fik de en advarsel.
Bakht Jamal.
Miagul Jan Pacha.
Dr. Haider Ali.
Vi ved, hvem du er. Du kommer til at mærke konsekvenserne.
De tog af sted tidligt om morgenen, -
- og næste dag var han blevet dræbt.
Malala Yousafzai angreb islam.
Så vi prøvede at slå hende ihjel.
Hvem var det menneske, der skød Malala?
Det var ikke et menneske.
Det er en ideologi.
Når jeg sidder i en bil og kigger ud ad vinduet, -
- kan jeg godt lide at være stille lidt.
Nogle gange føler jeg, at jeg er i England, men at det ikke vil vare ved.
At jeg ikke vil bo her for evigt.
Når jeg tænker på Swat, tænker jeg, at det er en historie.
Det er noget, der er sket, og jeg vil aldrig komme til Swat igen.
Hvad ville der ske, hvis du tog dertil i dag?
Ville jeg blive skudt, hvis jeg tog dertil? Selvfølgelig ville jeg det.
De sagde: "Hvis du kommer tilbage, så skyder vi dig."
Jeg vil bare gerne dertil én gang, bare for at se huset.
Bare én gang.
Bare for at kigge på det.
Atal. - Må jeg ikke lave noget andet?
Det er kedeligt. Hun kigger på billeder.
Hvem er det? - Shane Watson.
Det er Shane Watson. Han er en dygtig cricketspiller.
Ham her er også en af mine favoritter.
Jeg tror, du kan lide ham på grund af mere end cricket.
Nej, det er kun på grund af cricket. Jeg kan også godt lide Shahid Afridi.
Ja? - Han er en pakistansk cricketspiller.
Han er fantastisk. En af de bedste cricketspillere.
Han har scoret den længste og største six nogensinde.
Det er den her! Kan du se?
Han smadrede den derudad!
Den røg så langt væk.
Men han er ikke god mere. - Jo, han er.
Han er gammel. Han kan ikke spille mere.
Tror du, du kunne spørge en dreng, om han vil på date med dig?
Min bror kan godt fortælle mig, at han har fået en kæreste, -
- men jeg kan ikke fortælle ham det, hvis jeg har fået en kæreste.
Malala siger, du godt må have en kæreste, men det må hun ikke.
Der tager hun fejl.
Det bestemmer hun selv.
Hvem er det? - Aner det ikke.
Brad Pitt.
Hvis du er vild med en dreng, -
- hvorfor kan du så ikke bare ringe og spørge, om han vil med i biografen?
Nej, det ville være pinligt.
Og hvis min familie fandt ud af det, ville de blive overraskede.
De ville være helt paf. "Har Malala inviteret en dreng ud?"
Og der er Roger Federer.
Kan du godt lide ham? - Ja.
Kan du lide tennis, eller er det hans frisure?
Jeg kan godt lide hans frisure. - Han ændrer den hele tiden.
En af mine venner... Taleban stoppede deres bil -
- og viste dem en mands afhuggede hoved.
De sagde: "Hvis du ikke følger den sande islam, som vi viser dig, -
- så kan du blive den næste, der lider den her skæbne."
Det handlede ikke om tro. Det handlede om magt.
De er ondsindede mennesker, som misbruger islams navn.
De er islams fjender.
De førte uskyldige mennesker ud på torvet.
Nogle gange skød de dem. Nogle gange slagtede de dem.
De plejede at lægge en seddel på liget.
"Hvis du sætter dig op imod Taleban, kan du ende sådan her i morgen."
Mange troede, at hvis de sagde noget, -
- så ville de blive slået ihjel næste dag.
Jeg følte, at hvis jeg ikke sagde noget, ville jeg være den mest syndefulde mand.
Da jeg var dreng og gik i skole, var det sværeste -
- de øjeblikke, hvor en lærer bad mig rejse mig og læse op af en bog.
Fortæl mig om din fars stammen.
Når han taler? - Ja.
Malala. Malala.
Jeg har bemærket en ting ved min far.
Selv om han stammer løs et helt minut, prøver han stadig at få ordet frem.
Han stopper aldrig.
Når man stammer, kan man stoppe.
Og så kan man sige et andet ord i stedet. Men det gør min far aldrig.
Min far var en meget passioneret og emotionel taler.
Han havde ild i stemmen.
Den mest veltalende mand, jeg nogensinde har set.
Han forkyndte i moskeen hver fredag.
Min far råbte og talte, som om der stod flammer fra ham.
Jeg spurgte min far, om han ville skrive en tale til mig.
"Hør her. Det tager dig et minut at sige en enkelt sætning.
Du stammer sådan.
Hvordan vil du tale foran et publikum?"
Mit navn blev råbt op. Jeg gik op til podiet.
Jeg talte til folkene der, men jeg så dem slet ikke.
Og da min tale var slut, kom en af mine lærere og sagde:
"Ziauddin, du har ild i stemmen."
Det indgød mig mod.
Jeg var ikke tavs. Jeg sagde noget.
For sådan er jeg.
Islam er vores religion.
De har skændet islams smukke ansigt.
I dag, på meget fredelig vis, -
- viser vi, at vi protesterer.
Engang respekterede folk hinandens overbevisning.
Dem, der ødelægger islams hellige navn -
- med politik for øje, -
- dem må vi yde modstand.
Vi må ikke lade dem slippe.
Hvis man bare ser tavst på, mister man retten til at eksistere.
Retten til at leve.
Hvis mine rettigheder knægtes, og jeg intet siger, er det bedre, jeg er død.
Jeg var bekymret for min far.
Nogle af hans venner blev angrebet, og nogle blev dræbt.
Taleban -lederen sagde mit navn på sin radiostation.
Jeg ændrede hele tiden mine vaner.
Jeg sørgede for, at mit skema var præget af tilfældigheder.
Det var meget svært at sove.
Jeg så en masse uhyggelige ting.
Normalt dræbte Taleban folk om natten.
Jeg plejede at gå udenfor, -
- og så tjekkede jeg alle dørene.
"Den der port er lukket, så der kan de ikke komme ind.
Den der dør er lukket, så der kan de ikke komme ind."
"Kære Gud, beskyt min far.
Beskyt min familie."
Nobels Fredspris. Den gennemsnitlige vinder er 62 år gammel.
Men i aften er den yngste nominerede en 16 år gammel pige.
Kom med morgenmaden.
Far, vi kommer for sent i skole.
Malala er hele nationens datter.
Hun gør et godt stykke arbejde for at fremme pigers uddannelse.
Hun er et forbillede for alle piger.
Hun er favorit til at vinde Nobels Fredspris.
Det ville være en ære at vinde Nobels Fredspris.
Det ville hjælpe mig med at kæmpe for, at piger kan få en uddannelse.
Malala er en modig og intelligent pige her fra vores dal.
Hun har tændt kundskabens lys her i vores land.
Malala var en pige ligesom os. Hun inspirerer os.
En af de vigtigste faktorer for Hitler...
Hun er goodwill -ambassadør for Pakistan, og vi støtter hende fuldt og fast.
I hendes hjemby bad skolebørn for, at hun må vinde Nobelprisen.
NOBELPRISENS HOVEDKVARTER OSLO, NORGE -2013
Godmorgen, mine damer og herrer.
Den norske Nobelpris -komite har besluttet, -
- at Nobels Fredspris 2013 -
- skal gå til Organisationen for forbud mod kemiske våben.
De har valgt den vinder, der har gjort det bedst, -
- så det bør vi ære og acceptere, og vi bør være glade for det.
Priser betyder ikke noget.
Folk har støttet mig, og det er den største pris, jeg har fortjent.
Men hvad betyder så noget?
Forandring betyder virkelig noget. Forandring betyder noget.
Det er ikke svært at jævne en skole med jorden.
Det er let at brænde en skole.
Og Gud støtter det fuldt ud.
Taleban begyndte at advokere for, at skolegang til piger var imod islam.
At piger ikke bør gå i skole.
Så længe de er tildækkede, må piger godt gå i koranskole.
Enhver anden form for uddannelse er helt unødvendig for kvinder.
Uddannelse var en trussel imod dem.
Uddannelse giver en evnen til at betvivle ting.
Til at udfordre det bestående.
Til at være uafhængig.
Fred være med dig.
Og fred være med dig.
Fred være med dig.
Og fred være med dig.
Vi har givet stipendier til mange piger rundtom i verden.
Jeg er meget glad for, at I går i skole og lærer noget.
Læg jer i selen med det, ikke?
Og når I får lektier for, så lav dem til tiden, okay?
Ja.
Små piger på kun 6 -7 år, -
- som ellers ville skulle gøre rent i andre folks huse.
Og nu får de en uddannelse.
Man glemmer ikke alle de gode dage.
Da jeg stod over for de piger.
Det var skønt.
Jeg drømmer om at vende tilbage en dag.
Om at møde alle mine elever. Mit folk.
Det ville være den største dag. Mit livs lykkeligste dag.
Dette stopper aldrig, om Gud vil.
Tre skoler bombet i Matta.
To skoler til i Charbagh.
En skole i Kabal.
Da de kom til vores by, bombede de tre skoler på én nat.
Det skabte frygt.
Det skræmte børn.
De troede, at de måske ville blive slået ihjel, hvis de gik i skole.
Mange internationale journalister gik fra person til person.
Alle sagde: "Nej, jeg kan ikke udtale mig.
Jeg kan ikke sætte livet på spil."
Korrespondenten fra BBC sagde:
"Vi har brug for, at nogen skriver dagbog for Swat."
Den første pige fortalte sin historie. Hvad der skete i løbet af hendes dag.
Næste dag kom hendes far hen i skolen og sagde til min far:
"Det her må min datter ikke.
Jeg vil ikke have, hun bliver dræbt."
Min far spurgte mig, om jeg ville gøre det.
Min mor sagde: "Der står i Koranen, -
- at sandheden skal frem, og at løgnen skal dø."
Hver aften ringede korrespondenten fra BBC til mig, -
- og så fortalte jeg ham, hvad jeg følte, og hvad der var sket den dag.
Fem skoler til blev udslettet. En af dem lå nær mit hjem.
De gav mig et pseudonym. Gul Makai.
Vil vores skole blive angrebet af Taleban?
Vi fik at vide, vi ikke måtte have farverigt tøj på.
Jeg hørte en mand sige: "Jeg slår dig ihjel."
Jeg havde et slemt mareridt i går.
Natten var fuld af artilleri -ild.
De fleste selvmordsangreb sker enten fredag morgen eller aften.
Der er ingen fred.
Jeg er bange.
Så flyttede I?
Det her er vores fjerde hjem, kan man sige.
Det fjerde? - Ja.
Først var min mor og far på et hostel.
Så flyttede de ind i en lejlighed. Så flyttede vi ind i et hus.
Der boede vi seks -syv måneder, og nu er vi her.
Hvad er din yndlingsbog?
Du må ikke stille svære spørgsmål.
Jeg kan godt lide "Hawkings univers illustreret". Men den er svær.
Man skal læse den tre -fire gange. Og min yndlingsbog, det er "Alkymisten".
Den gule der.
Der er en anden bog. Den er... - Vis mig den. Hvad er det?
Her er der en anden bog. Den er ret kedelig.
Det er "Jeg er Malala", skrevet af Malala sammen med Christina Lamb.
Og der er en, der har givet mig en autograf. Nogen har signeret den.
Og hun hedder også Malala.
"Kære Malala. Godt gået. Fortsæt. Held og lykke. Malala."
Privatskoler i Pakistan har forbudt en bog skrevet af Malala Yousafzai.
Formanden for skolebestyrelsen sagde, Malala stod for Vestens synspunkter.
Der er mange andre, der gør meget mere for Pakistan.
Det er noget, vi tit spørger om. Hvorfor får hun så meget opmærksomhed?
Hun er blevet meget berømt, og jeg mener, det mere er et mediestunt.
Hun skulle være blevet i Swat. Hun tog til England.
Malala er navnet på en figur. Det kan være hvem som helst.
Hun er en pige. Hun ved ingenting.
Hendes far skrev det hele for hende. Det er derfor, hun er så berømt.
Jeg har bemærket noget ved dig. - Ja?
Du bryder dig ikke om at tale om dine lidelser.
Du undgår spørgsmålet. - Gør jeg det?
Du undgår mit spørgsmål. - Selvfølgelig gør jeg det.
Du bryder dig ikke om at tale om det.
Det ved jeg ikke.
Hver nat kunne man høre bragene fra bomberne.
Og om morgenen var skolen væk.
De jævnede over 400 skoler med jorden.
Til sidst blev Taleban så magtfulde, -
- at de kunne fremsætte et krav, der var mere ødelæggende end deres bomber.
Efter den 15. januar, -
- og uanset alder, -
- må ikke én pige gå i skole.
Taleban sagde, at ingen piger måtte gå i skole.
Og hvis nogen gjorde det, vidste man, hvad de ville gøre.
Regeringen besluttede at sætte hæren ind mod Taleban.
Der var kamphandlinger overalt.
Sammen med millioner af andre måtte vi forlade den smukke Swat -dal.
I tre måneder flyttede vi fra sted til sted.
Flygtninge i vores eget land.
Hvad hedder han?
Malik.
Der er ingen skoler.
Ranim plejede at gå i skole, for hun er seks år, men nu er skolerne væk.
Uanset hvor i verden man tager hen, -
- uanset hvilket land, hvilken religion, -
- så kan man finde børn, som ikke er i skole.
GRÆNSEN MELLEM SYRIEN OG JORDAN
På bare tre år er tre millioner syriske børn blevet forhindret i at gå i skole.
Hver dag flygter hundredvis af mennesker over grænsen væk fra krigen.
Fred være med jer.
Folk skændes om krigen og diskuterer politik, -
- men hvem tænker på børnene?
Da vi vendte tilbage, nærede vi håb.
Men de gamle, før så trafikerede veje lå øde hen.
Mange huse og skoler lå i ruiner.
Taleban var ikke ude i gaderne længere, men drabene blev ved.
Vores smukke skole var blevet brugt under kampene.
Det var en skole, hvor jeg var sammen med mine venner hver dag.
Hvor vi lærte noget hver dag.
Det var en skole, som gav mig håb.
Som gav mig en fremtid.
Der kommer et tidspunkt, hvor man må vælge, -
- om man vil tie eller sige fra.
Nogle gange siger folk bare, -
- at man skal passe på sit liv, -
- passe på sin familie.
Da jeg var lille, var der mange, der sagde:
"Giv Malala et nyt navn. Det er et dårligt navn. Det betyder noget trist."
Men min far sagde altid: "Nej, det betyder noget andet."
"Mod."
BBC -bloggen var ufarlig. Den var anonym.
Men den var ikke nok.
Jeg vidste godt, hvad jeg satte på spil ved at stille mig op foran et kamera.
Han pressede mig ikke til det.
Han lod mig gøre, hvad jeg selv ville.
Da alle mændene havde mistet modet, lod en kvinde sin stemme blive hørt.
Sig noget, Malala. Tal direkte fra hjertet.
Fortæl dem, hvad der er inde i din sjæl.
Selv hvis jeg ikke har en stol at sidde på, -
- og jeg må sidde på gulvet for at få en uddannelse, -
- så vil jeg gøre det.
Er du ikke bange?
Jeg er ikke bange for nogen.
Vov ikke at fortsætte.
Hvis du gør det, så husk på, at du -
- og din familie vil være i fare.
Hun var den første, som kaldte dem ved navn.
Fazlullah, som slagtede vores brødre -
- og tævede vores piger med køller, hvorfor lader I ham være i fred?
Hvorfor er Sufi Muhammad, Muslim Khan og Fazlullah stadig på fri fod?
Vi begyndte at snige os i skole. I al hemmelighed.
Husk på, at jeg ved, hvem I er.
Hør godt efter.
Når jeg er villig til at dræbe mig selv, betyder andre intet for mig.
Det her er ikke kun for Malala Yousafzai.
Det her er for alle de piger, som kæmper for deres rettigheder.
Som kæmper for deres rettigheder og ønsker at få en uddannelse.
De vil aldrig slå et barn ihjel.
Det havde jeg aldrig nogensinde forestillet mig.
Jeg har ret til at synge. Jeg har ret til at tage på markedet.
Jeg har ret til at sige min mening.
Jeg vil tage en uddannelse, uanset om det skal være derhjemme eller i skolen.
De kan ikke stoppe mig.
Jeg var i en publicistklub, og det var min tur til at tale.
Min ven blev ringet op. "Malalas skolebus er blevet angrebet."
Hun blev kørt hen på et militærhospital.
Lægerne opererede hende akut.
Der var mange mennesker på hospitalet.
Ingen troede, hun ville overleve.
Min kone og jeg græd hele natten.
Lægerne har besluttet at flytte hende.
Flyet, der er stillet til rådighed af de Forenede Arabiske Emirater, -
- er en særlig luftambulance.
Det var ikke sikkert, hun kunne overleve det.
Et stort knoglestykke blev fjernet, da hendes hjerne hævede op.
Selv om hun fik meget stærk antibiotika, havde hun en infektion af en art.
Blodforgiftning er meget livsfarligt.
Operationen, hun skal igennem, -
- har til formål at sætte en titaniumplade ind der, hvor hun har hul i kraniet.
Malalas nyrer er begyndt at sætte ud.
Hun var ved at udvikle acidose.
Hendes blod kunne ikke koagulere rigtigt.
Malala har stadig en infektion.
Hun er blevet opereret igen for at reparere hendes venstre ansigtsnerve.
Hendes højre side var ikke så mobil. Det område i hjernen fungerede ikke helt.
Og så skal hun have et cochlea -implantat.
Jeg var bekymret for, at hun ville få alvorlige handicap.
Da hun vågnede, troede hun ikke på, at hendes far var i live.
Hun havde fået den ide, at han var blevet angrebet og var død.
Hver gang jeg var hos hende, spurgte hun mig, hvor hendes far var.
Vi tænkte på, hvad Malala mon tænkte på.
"Jeg var et barn. I skulle have stoppet mig."
"Det, der er sket mig, er jeres skyld."
Lægerne sagde, at hun ville overleve.
Men ville hun komme sig helt?
Og...
Sådan her. Godt.
Vi frygtede stadig, at hun ikke ville blive den samme igen.
Ville hun blive i stand til at gå? Ville hun blive i stand til at tale?
Okay.
Ville hun blive i stand til at tale, som hun plejede at tale?
Med den samme ånd?
Det er et mirakel, at du er hos os i dag.
Du måtte komme dig oven på et attentat.
Et voldsomt skudsår.
Indlagt i månedsvis på hospital.
Du er blevet fjernet fra dit eget elskede land.
Lad mig sige de ord, Taleban aldrig ønskede, hun skulle høre.
Tillykke med de 16 år, Malala.
Det er en ære for mig igen at tale efter lang tids pause.
Tak til alle, der har bedt for, at jeg skulle komme mig hurtigt -
- og vende tilbage til livet.
Taleban skød mig i venstre side af panden.
De skød også mine venner.
De troede, kuglen kunne gøre os tavse.
Men intet er forandret, undtagen dette: Svaghed, frygt og håbløshed døde.
Styrke, kraft og mod blev født.
Jeg er den samme Malala.
Mine ambitioner er uforandrede.
Mit håb og mine drømme er uforandrede.
Vi indser, hvor vigtigt lyset er, når vi ser mørket.
Vi indser, hvor vigtig vores stemme er, når den bliver bragt til tavshed.
Vi tror på kraften og styrken i vores ord.
Dagen i dag tilhører alle kvinder, -
- alle drenge og alle piger, -
- som har kæmpet for deres rettigheder.
Lad os finde vores bøger og penne frem.
De er vores mest effektive våben.
Ét barn, én lærer, -
- én bog og én pen kan forandre verden.
Jeg har fået et nyt liv.
Og det her liv, det er helligt.
Lige et spil Fjols mere. Jeg har nogle kort her.
Okay, en...
To, tre, nu.
En, to, tre, nu.
Khushal, du tager ikke kortet. Du er så langsom.
En, to, tre.
Er jeg fjolset? Jeg er jeres far.
Siger I, at jeres far er et fjols?
Det er bare et spil.
Malalai, hun traf en beslutning.
"Måske bliver jeg skudt, men jeg gør det."
Men din far valgte det her liv for dig.
Nej.
Min far gav mig kun navnet Malalai. Han gjorde mig ikke til Malalai.
Jeg har selv valgt det her liv.
Det er ikke påtvunget. Jeg er ikke blevet bedt om at leve på den her måde.
Jeg har valgt det her liv, og nu må jeg leve det.
Mine damer og herrer.
Godmorgen.
Den norske Nobelpris -komite har besluttet, -
- at Nobels Fredspris 2014 -
- skal gå til Malala Yousafzai -
- og Kailash Satyarthi.
Der findes en samvittighed her i verden, -
- som ingen grænser kender.
Den dikterer, at børn har ret til at have en barndom.
Jeg fortæller min historie, ikke fordi den er unik, -
- men fordi den ikke er det.
Det er mange pigers historie.
Jeg er Malala, men jeg er også Shazia.
Jeg er Kainat. Jeg er Kainat Soomro.
Jeg er Mezon. Jeg er Amina.
Jeg er de 66 millioner piger, som ingen uddannelse får.
Min stemme er ikke alene. Jeg er mange.
Og vores stemmer lyder højere og højere.
NÅR MAN UDDANNER EN PIGE
FORANDRER DET HENDES VERDEN
OG DET FORANDRER VORES VERDEN
LAD DIN STEMME BLIVE HØRT
www.HoundDawgs.org Newest NORDiC RETAiL!
Oversættelse: Jesper Buhl Scandinavian Text Service 2015